2016. december 31. 10:17, szombat Szekeres Viktor A Reszkessetek, betörők! lett az év legnézettebb filmje

A Home Alone ismétlése még a moziban vetített filmeket is lenyomta.



Itthon általában igaz, hogy a tévében a klasszikusok ismétlését többen nézik, mint a legtöbb premierfilm sugárzását, így annyira nem is meglepő, hogy kimagasló nézettséggel futott karácsonykor a Reszkessetek, betörők! első és második epizódja. A karácsonyi hét nézettségi listáját simán nyerte a trilógia első része, ami a 18-49-es korosztály körében 35,8 százalékos közönségarányt ért el, ezzel az év legnézettebb filmjévé vált valamivel több, mint 1,2 millió nézővel.



Nemcsak a legsikeresebb film lett a Home Alone, hanem az év hatodik legnézettebb műsora is a kereskedelmi célcsoportban, hiszen csak 5 labdarúgó EB mérkőzés előzte meg. Érdekesség, hogy a Reszkessetek, betörők! első részének vasárnap délelőtti ismétlése is a toplista 31. helyére fért fel, megelőzve ezzel valamennyi, a listán szereplő TV2-s műsort.